**Likumprojekta „Grozījums Latvijas Sodu izpildes kodeksā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Latvijas Sodu izpildes kodeksa (turpmāk – Kodekss) 41.pants noteic režīma pamatnoteikumus brīvības atņemšanas iestādēs, cita starpā paredzot, ka notiesātajam tiek nodrošināti dažādi režīma apstākļi atkarībā no notiesātā izdarītā noziedzīgā nodarījuma rakstura, viņa personības un uzvedības. Kodeksa 42.pants noteic, ka brīvības atņemšanas iestādēs nosaka stingri reglamentētu iekšējo kārtību, ko regulē Ministru kabineta 2006.gada 30.maija noteikumi Nr.423 “Brīvības atņemšanas iestādes iekšējās kārtības noteikumi” (turpmāk – Noteikumi). Taču gadījumā, ja notiesātā persona, kurai jāizcieš kriminālsods - brīvības atņemšana, slēpjas un nav zināma viņas atrašanās vieta, un, saskaņā ar Kriminālprocesa likuma 634.panta septīto daļu attiecībā uz viņu ir pieņemts lēmums par notiesātā meklēšanu, tiek atrasta, aizturēta un ievietota speciāli aprīkotās policijas telpās (turpmāk - īslaicīgās aizturēšanas vieta), Noteikumu prasības nav īstenojamas, joNoteikumos paredzētie iekšējās kārtības noteikumi un notiesāto personu tiesības atšķiras no īslaicīgās aizturēšanas vietas iekšējās kārtības noteikumiem un tajās ievietoto personu tiesību apjoma. Attiecībā uz apcietinātajām personām, kuras pēc procesa virzītāja pieprasījuma tiek ievietotas īslaicīgās aizturēšanas vietā uz laiku, kas nepieciešams procesuālo darbību veikšanai un tiesas procesiem, Apcietinājuma turēšanas kārtības likuma 4.panta trešajā daļā ir noteikts, ka tur apcietinātajiem nodrošināmi īslaicīgās aizturēšanas vietas sadzīves apstākļi un uz viņiem attiecināmi īslaicīgās aizturēšanas vietas iekšējās kārtības noteikumi.Lai novērstu iespējamās notiesāto personu sūdzības par normatīvajiem aktiem neatbilstošiem sadzīves apstākļiem un iekšējās kārtības noteikumiem laikā, kad tie, līdz pārvešanai uz brīvības atņemšanas iestādi, ievietoti īslaicīgās aizturēšanas vietā, līdzīga norma jāparedz arī Kodeksā. Kodeksā nepieciešams noteikt saprātīgu maksimālo laika periodu, kādā meklēšanā esošo ar brīvības atņemšanu notiesāto personu pēc tā aizturēšanas var turēt īslaicīgās aizturēšanas vietā un kas nepieciešams viņa pārvietošanai uz brīvības atņemšanas iestādi. Minēto personu transportēšana no īslaicīgās aizturēšanas vietas uz brīvības atņemšanas iestādi notiek saskaņā ar starppilsētu konvojēšanas maršruta grafiku, ko ir apstiprinājis Valsts policijas priekšnieks, un, kas ir saskaņots ar Ieslodzījuma vietu pārvaldi. Ievērojot minēto maksimālais laika periods, kādā meklēšanā esošo ar brīvības atņemšanu notiesāto personu pēc tā aizturēšanas var turēt īslaicīgās aizturēšanas vietā un kas nepieciešams viņa pārvietošanai uz brīvības atņemšanas iestādi ir jānosaka septiņas darba dienas.Atbildīgajām amatpersonām ir jāveic visi nepieciešamie pasākumi, lai maksimāli saīsinātu laika periodu, uz kuru minētās personas tiek ievietotas īslaicīgās aizturēšanas vietāLikumprojekts paredz papildināt Kodeksu ar 15.2 pantu-Notiesāto ievietošana speciāli aprīkotās policijas telpās, nosakot, ka meklēšanā esošo ar brīvības atņemšanu notiesāto pēc tā aizturēšanas var ievietot speciāli aprīkotās policijas telpās (turpmāk – īslaicīgās aizturēšanas vieta) uz laiku, kas nepieciešams tā pārvietošanai uz brīvības atņemšanas iestādi, bet ne ilgāku par septiņām darba dienām. Tur notiesātajam nodrošināmi īslaicīgās aizturēšanas vietas sadzīves apstākļi un uz viņu attiecināmi īslaicīgās aizturēšanas vietas iekšējās kārtības noteikumi. Vienlaicīgi ar šo likumprojektu tiek virzīs likumprojekts “Grozījumi Aizturēto personu turēšanas kārtības likumā”, lai noteiktu, kameklēšanā esošās ar brīvības atņemšanu notiesātās personas pēc to aizturēšanas var ievietot īslaicīgās aizturēšanas vietā uz laiku, kas nepieciešams to pārvietošanai uz brīvības atņemšanas iestādi, bet ne ilgāku par septiņām darba dienām, jo pašreiz Aizturēto personu turēšanas kārtības likumā nav noteikts, ka īslaicīgās aizturēšanas vietā var ievietot minētās kategorijas personas. Aizturēto personu turēšanas kārtības likuma 1.panta otrā daļa paredz, ka apcietinātās un notiesātās personas īslaicīgās aizturēšanas vietā, ja nepieciešams, var ievietot tikai procesuālo darbību veikšanai.  |
| 3. | Projekta izstrādē iesaistītās institūcijas | Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar brīvības atņemšanu notiesātās personas, kuras izsludinātas meklēšanā un ir aizturētas |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesībuaktu projekti | Likumprojekts “Grozījumi Aizturēto personu turēšanas kārtības likumā”, lai noteiktu, kameklēšanā izsludinātās ar brīvības atņemšanu notiesātās personas pēc to aizturēšanas var ievietot īslaicīgās aizturēšanas vietā uz laiku, kas nepieciešams to pārvietošanai uz brīvības atņemšanas iestādi, bet ne ilgāku par septiņām darba dienām. |
| 2. | Atbildīgā institūcija | Valsts policija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu likumprojekta izstrādes gaitā publicēts Iekšlietu ministrijas mājas lapā sadaļā “Sabiedrības līdzdalība”, atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 13.punktam. |
| 2. | Sabiedrības līdzdalība projekta izstrādē | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli par likumprojektu. |
| 3. | Sabiedrības līdzdalības rezultāti | Nav saņemti sabiedrības pārstāvju viedokļi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un Drošības policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Iekšlietu ministrs R. Kozlovskis

Vīza: valsts sekretāre I. Pētersone-Godmane

21.09.2015. 15:57

850

I.Lodīte, 67075423

inese.lodite@vp.gov.lv